Golevka har blitt observert ved hjelp av radar i 1991, 1995, 1999 og i 2003. Radarobservasjonen av Golevka i 2003 ga for første gang bevis for Jarkowski-effekten. Jarkowski-effekten går ut på at varmestråling sendt ut fra asteroider sakte endrer banene deres, siden varmeutstrålingen er størst der solstrålene har varmet opp overflaten hele asteroidedagen, og minst der som det er soloppgang på asteroiden.